Sierra Carbonera

La sierra Carbonera ye una aliniación montanyosa de dirección N-S adintro de la Serranía d'Albarracín y de la branca castellana de lo Sistema Iberico. Destaca por los afloramientos de rocas paleozoicas plegadas en la orochenia herzinica Instituto Geológico y Minero de España: Libro Jubilar J.M.Rios. Geología de España Tomo I. Instituto Geológico y Minero de España, 1983..

Se situa a l'este y sud-este de la sierra d'Albarracín sensu stricto, a lo norte de la sierra de Penya Redonda u macizo de Collado de la Plata y a lo sud de lo plano d'Exea d'Albarracín, resaltando respecto a la fuesa de Xiloca.

 Toponimia 
Se puet trobar en la bibliografía sobre la cheografía fisica de la zona las denominacions de sierra de Gea u sierra de Gea-Carbonera.

En cheolochía se fa servir la denominación especifica de Macizo de Sierra Carbonera pa referir-se a los materials paleozoicos d'edat ordoviciana y siluriana que afloran en lo suyo nuclio y constituitos por las ortoquarcitas y losetas.

L'orichen de l'oronimo Sierra Carbonera se troba en l'actividat tradicional de fer carbón vechetal Juan Manuel Berges Sánchez: La Comunidad de Albarracín: Orígenes y evolución durante la Edad Media, 2003, p 166. Publicau en Estudios históricos sobre la Comunidad de Albarracín. I. Estudios, coordinau por José Manuel Latorre Ciria..

 Orografía 
La principal altaria ye L'alto de la Mata u cerro Carbonera, con 1540 m.

 Superficie por municipios y comarcas 
La mitat norte de la sierra perteneixe a lo termin municipal d'Exea d'Albarracín, la mitat sud perteneixe a una "manga" de lo termin municipal d'Albarracín que desparte los termins municipals de Bezas y Exea d'Albarracín y a on que ye Valdepesebres y lo Puerto de Dornac.

 Cheolochía 
Los principals materials cheolochicos representaus en lo macizo paleozoico de sierra Carbonera son las quarcitas armoricanas, las losetas y grauwacas de lo Llandeilo y las quarcitas de lo Valentiniense inferior Mateo Gutiérrez Elorza, José Luis Peña Monné: Las formas del relieve de la provincia de Teruel. "Cartillas Turolenses Nº 7º". Instituto de Estudios Turolenses, 1990. p 29..

Estos materials paleozoicos constituyen un nuclio rodeyau por lo rodeno d'edat permiana y triasica que se situa en altarias menors.

 Cheomorfolochía 
Las ortoquarcitas constituyen crestas paralelas de dirección norte-sud por estar mes resistents que las losetas, a on que la erosión ha feito varellos Dentrada Sierra Carbonera en la Gran Enciclopedia Aragonesa (GEA) Online, consultada lo 29 de chinero de 2016..

 Referencias 

 Bibliografía 
 Julio Muñoz Jiménez, Concepción Sanz Herráiz: Guía Física de España. 5 Las Montañas. Alianza Editorial, 1995.
 Pedro Manuel Artigot Martínez (coordinador): Red natural de Aragón. nº 20, Sierra de Albarracín Prames, 2007.
 Instituto Geológico y Minero de España: Libro Jubilar J.M.Rios. Geología de España Tomo I. Instituto Geológico y Minero de España, 1983.
 Liñán, Eladio, Villas, Enrique, Gozalo, R: El Paleozoico de Teruel, articlo publicau en Introducción a la geología de la provincia de Teruel, Instituto de Estudios Turolenses, 1991.
 Instituto Geológico y Minero de España: Mapa Geológico de España E 1:50.000. Cella. Servicio de publicaciones de Ministerio de Industria y Energía.

Categoría:Serranía d'Albarracín
Carbonera
Carbonera
Carbonera